Topothesia

Topothesia (a Graeco τοποθεσία 'descriptio loci'Diodorus Siculus Bibl.Hist. 1.42.) est "fictus secundum poeticam licentiam locus."Servius in commentariis in Vergilii Aeneidos libros 1.159.1. Cicero esse videtur, qui primus topothesiam mutuatus est Graecisque litteris in epistulis Attico amico missis scripsit. Apud eum topothesia simpliciter descriptionem structuralem aedificii aut portus significat.Cic. Att. 1.13.5 "τοποθεσίαν quam postulas Miseni et Puteolorum includam orationi meae." Cf. Att. 1.16.17- Sed iam apud Servium de ficta descriptione agitur.Serv. in Aen. 1.159 "Est in secessu topothesia est, id est fictus secundum poeticam licentiam locus. ne autem videatur penitus a veritate discedere, Hispaniensis Carthaginis portum descripsit. ceterum hunc locum in Africa nusquam esse constat, nec incongrue propter nominis similitudinem posuit. nam topographia est rei verae descriptio." Topothesia re vera locum significat intra textum positum ubi tenor narrationis rite interrumpitur formula introductionis,Hinds 2002. sicut est locus illa apud Ovidium:Anderson 1996a: 250; 1996b: 407, 441.

 Met. 8.788-789: "est locus extremis Scythiae glacialis in oris, / triste solum, sterilis, sine fruge, sine arbore tellus"
 Met. 15.332-333: "est locus Arcadiae, Pheneon dixere priores, / ambiguis suspectus aquis, quas nocte timeto"
 Her. 16.53-56: "est locus in mediis nemorosae vallibus Idae / devius et piceis ilicibusque frequens, / qui nec ovis placidae nec amantis saxa capellae / nec patulo tardae carpitur ore bovis. "

Sunt qui topothesiam genus enargiae (Graece: ἐνάργεια 'inlustratio, evidentia') esse putent,Zimmermann 2005: 196, 321. qua narratio ornetur, ut vivida et vegeta fiat.Quint. Inst. 6.2.32; 8.3.61. 

Notae

Bibliographia
 Anderson, William S. (1996a) Metamorphoses, Books 1-5. University of Oklahoma Press.
 Anderson, William S. (1996b) Metamorphoses, Books 6-10. University of Oklahoma Press
 Hinds, Stephen (2002) Landscape with figures: aesthetics of place in the Metamorphoses and its tradition. The Cambridge Companion to Ovid, ed. Philip R. Hardie, 122-149. Cambridge University Press.
 Zimmerman, Brett (2005) Edgar Allan Poe: Rhetoric and Style. McGill-Queen's University Press.

Categoria:Poesis
Categoria:Rhetorica